Проект

**ЗАКОН**

**за изменение и допълнение на Закона за храните**

(обн., ДВ, бр. 52 от 2020 г.; изм., бр. 65 от 2020 г., бр. 13 от 2021 г., бр. 102 от   
2022 г. и бр. 80 и 102 от 2023 г.)

**§ 1.** В чл. 1, ал. 1 се правят следните изменения и допълнения:

1. В т. 9 думите „малки деца“ се заменят с „преходните храни“, а след „храните за специални медицински цели“ се добавя „храните - заместители на целодневния хранителен прием за регулиране на телесното тегло“.

2. Точка 11 се отменя.

**§ 2.** В чл. 6 думите „съответно министърът на здравеопазването, с наредби определят“, се заменят със „с наредби определя“.

**§ 3.** В чл. 7, ал. 5, т. 1 и 2 се отменят.

**§ 4.** Създава се чл. 7а:

„Чл. 7а. Министърът на земеделието и храните е национален компетентен орган за целите на чл. 7, параграфи 2 и 3 от Регламент (ЕО) № 2074/2005 на Комисията от 5 декември 2005 година за установяване на мерки за прилагане по отношение на някои продукти съгласно Регламент (ЕО) № 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) № 854/2004 на Европейския парламент и на Съвета и Регламент (ЕО) № 882/2004 на Европейския парламент и на Съвета, за дерогиране от Регламент (ЕО) № 852/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004 (ОВ, специално българско издание, глава 03, том 068).

**§ 5.** В чл. 12 след думите „дистрибуция на храни“ се добавя „и материали и предмети за контакт с храни“.

**§ 6.** В чл. 13, ал. 1, т. 4, думите „храни, предназначени за употреба при интензивно мускулно натоварване“, се заличават.

**§ 7.** В чл. 15 основният текст се изменя така: „Министерският съвет приема наредби, които:“

**§ 8.** В чл. 16 се правят следните изменения:

1. В ал. 1 думите „чл. 5 от Регламент (ЕО) № 282/2008 на Комисията от 27 март 2008 г. относно материали и предмети от рециклирана пластмаса, предназначени за контакт с храни, и за изменение на Регламент (ЕО) № 2023/2006 (ОВ, L 86/9 от 28 март 2008 г.), наричан по-нататък „Регламент (ЕО) № 282/2008“ се заменят с „чл. 10, параграф 2 и чл. 17, параграф 2 от Регламент (ЕС) 2022/1616 на Комисията от 15 септември 2022 година относно материали и предмети от рециклирана пластмаса, предназначени за контакт с храни, и за отмяна на Регламент (ЕО) № 282/2008 (ОВ, L 243/3 от 20 септември 2022 г.), наричан по-нататък „Регламент (ЕО) № 2022/1616“.

2. В ал. 2 думите „бизнес оператори по чл. 9 от Регламент (ЕС) № 1935/2004 и чл. 5 от Регламент (ЕО) № 282/2008“ се заменят с „лица по чл. 9 от Регламент (ЕС) № 1935/2004, уведомления, подадени от лица по чл. 10, параграф 2 и заявления, подадени от лица по чл. 17, параграф 2 от Регламент (ЕС) 2022/1616“.

**§ 9.** В чл. 24 се правят следните изменения и допълнения:

1. В ал. 1, думите „храните, предназначени за употреба при интензивно мускулно натоварване“, се заменят с „храните, в които са вложени витамини, минерали и някои други вещества“.

2. Създава се ал. 3:

„(3) „Административните органи, лицата, осъществяващи публични функции, организациите, предоставящи обществени услуги и органите на съдебната власт, пред които следва да се установят обстоятелства, вписани в регистрите по ал. 1 и 2, или на които са необходими данни, налични в тези регистри, приемат удостоверяването на обстоятелствата и данните с писмено посочване в съответното искане и/или заявление, уведомление, декларация или друг документ, с който започва съответното производство, без да изискват от заявителите и/или подателите представяне на доказателства за вписани в регистрите обстоятелства и данни.“.

**§ 10.** В чл. 26 се правят следните изменения и допълнения:

1. В ал. 1 в основния текст, след думите „на обект“ се добавя „и/или дейност“;

2. Алинея 4 се изменя така:

„(4) При извършване само на дейност по транспортиране на храни бизнес операторът посочва в заявлението по ал. 1 информацията по ал. 2, т. 1, 5, 10, 11, 14 и 15 и прилага копие от регистрационен талон на превозното средство и документ, удостоверяващ правото на ползване - когато е приложимо и/или посочва номерата на стикерите, удостоверяващи регистрация по реда на чл. 55 на превозните средства за транспортиране на храни - за храните по чл. 50, ал. 1 и 2. Заявлението се подава до директора на областната дирекция по безопасност на храните по седалището на бизнес оператора.“.

**§ 11.** В чл. 30 се правят следните изменения:

1. Алинея 1 се изменя така:

„(1) Аптеки и дрогерии, извършващи търговия на дребно с хранителни добавки, храни за специални медицински цели, храни - заместители на целодневния хранителен прием за регулиране на телесното тегло, храни за кърмачета и преходни храни, преработени храни на зърнена основа и детски храни, включително при извършване на търговия от разстояние, подлежат на контрол по реда на този закон.“.

2. Алинея 2 се изменя така:

„(2) Изпълнителната агенция по лекарствата, съответно регионалните здравни инспекции, уведомяват ежемесечно до 10-о число областната дирекция по безопасност на храните по местонахождението на съответната аптека и дрогерия за регистрираните през предходния месец аптеки и дрогерии, в които се извършва търговия на дребно с хранителни добавки, храни за специални медицински цели, храни - заместители на целодневния хранителен прием за регулиране на телесното тегло и храни за кърмачета и преходни храни, преработени храни на зърнена основа и детски храни. В случаите когато аптеката или дрогерията извършва търговия на дребно от разстояние с хранителни добавки, храни за специални медицински цели, храни - заместители на целодневния хранителен прием за регулиране на телесното тегло и храни за кърмачета и преходни храни, преработени храни на зърнена основа и детски храни, тази информация се посочва при уведомяването.“.

**§ 12.** В чл. 35, ал. 3, второ изречение, думите „директорът на областната дирекция по безопасност на храните“ се заменят с „комисията“.

**§ 13.** В чл. 37, ал. 1 се изменя така:

„Чл. 37. (1) Директна доставка на малки количества първични продукти по чл. 1, параграф 2, буква „в“ от Регламент (ЕО) № 852/2004 и чл. 1, параграф 3, буква „в“ от Регламент (ЕО) № 853/2004 се извършва от производител, който е ползвател, наемател или собственик на регистриран обект за първично производство на храни.“.

**§ 14.** В чл. 38 ал. 2 се отменя.

**§ 15.** В чл. 40 се създава ал. 5:

„(5) Доставките на продуктите по ал. 1 се извършват в административната област по вписване и във всички съседни на нея административни области.“.

**§ 16.** В чл. 60, ал. 3 се създава второ изречение: „За централи на средства за комуникация, които се намират извън територията на страната, компетентен орган за регистрация е директорът на областна дирекция по безопасност на храните София град.“.

**§ 17.** В чл. 61, ал. 1, т. 3 думите „регистрационни номера или номера на одобрение на обектите“ се заменят с „информация за извършена регистрация по реда на чл. 26 или одобрение по реда на чл. 31 и вписване в регистъра по чл. 24, ал. 1 на съответния обект или дейност“.

**§ 18.** В чл. 63 ал. 1 се отменя.

**§ 19.** Наименованието на Глава трета, Раздел II се изменя така: „Храни, предназначени за кърмачета и преходни храни, храни за специални медицински цели и храни - заместители на целодневния хранителен прием за регулиране на телесното тегло“.

**§ 20.** В чл. 76 се правят следните изменения и допълнения:

1. В ал. 1 думите „малки деца“ се заменят с „преходни храни“, а „храни, в които са вложени витамини, минерали и някои други вещества, съгласно Регламент (ЕО) № 1925/2006“ се заменят с „храни - заместители на целодневния хранителен прием за регулиране на телесното тегло“.

2. В ал. 2:

а) в т. 1 накрая се добавя „съгласно Делегиран регламент (ЕС) 2016/127 на Комисията от 25 септември 2016 г. за допълнение на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за кърмачета и преходните храни и по отношение на изискванията за информация, свързана с храненето на кърмачета и малки деца (ОВ, L 25/1 от 2 февруари 2016 г.), наричан по-нататък „Делегиран регламент (ЕС) 2016/127“;

б) в т. 2 думите „на Комисията от 25 септември 2016 г. за допълнение на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за кърмачета и преходните храни и по отношение на изискванията за информация, свързана с храненето на кърмачета и малки деца (ОВ, L 25/1 от 2 февруари 2016 г.)“, се заличават;

в) в т. 3 накрая се добавя „съгласно Делегиран регламент (ЕС) 2016/128 на Комисията от 25 септември 2015 година за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава и предоставянето на информация за храните за специални медицински цели (ОВ, L 25/30 от 2 февруари 2016 г.);

г) т. 4 се изменя така:

„4. храна - заместител на целодневния хранителен прием за регулиране на телесното тегло, съгласно Делегиран регламент (ЕС) 2017/1798 на Комисията от 2 юни 2017 година за допълване на Регламент (ЕС) № 609/2013 на Европейския парламент и на Съвета по отношение на специфичните изисквания за състава на заместителите на целодневния хранителен прием за регулиране на телесното тегло и предоставянето на информация за тях (ОВ, L 259/2 от 7 октомври 2017 г.).“.

3. В ал. 11 се създава т. 4:

„4. получаване на нова информация или при преоценка на съществуващата се установи, че храната по ал. 2 създава опасност за здравето на потребителите или е лекарствен продукт.“

**§ 21.** В Глава трета, Раздел III, в наименованието думите „Храни, предназначени за употреба при интензивно мускулно натоварване“ се заменят с „Храни, в които са вложени витамини, минерали и някои други вещества“.

**§ 22.** В чл. 79 се правят следните изменения:

1. В ал. 1 думите „храни, предназначени за употреба при интензивно мускулно натоварване“, се заменят с „храни, в които са вложени витамини, минерали и някои други вещества, съгласно Регламент (ЕО) № 1925/2006“.

2. В ал. 2 думите „храна, предназначена за употреба при интензивно мускулно натоварване“, се заменя с „храна, в която са вложени витамини, минерали и някои други вещества“.

3. В ал. 3:

а) в т. 5 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“;

б) в т. 6 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“.

4. В ал. 4:

а) в т. 1 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“;

б) в т. 3 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“, а думите „съответните наредби по чл. 81“, се заменят с „наредбата по чл. 81 или Регламент (ЕО) № 1925/2006“.

5. В ал. 6 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“ .

6. В ал. 7 думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“.

7. В ал. 9, т. 1 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“.

8. В ал. 11 думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“.

**§ 23.** В чл. 80 се правят следните изменения и допълнения:

1. В ал. 1:

а) в основния текст, думите „храните, предназначени за употреба при интензивно мускулно натоварване“, се заменят с „храните, в които са вложени витамини, минерали и някои други вещества“;

б) в т. 5 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“;

в) в т. 6 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“;

г) в т. 7 думите „храната, предназначена за употреба при интензивно мускулно натоварване“, се заменят с „храната, в която са вложени витамини, минерали и някои други вещества“.

2. В ал. 4:

а) в основния текст, думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“;

б) в т. 1 думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“;

в) в т. 3 думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“;

г) създава се т. 4:

„4. получаване на нова информация или при преоценка на съществуващата се установи, че дадена хранителна добавка или храна, в която са вложени витамини, минерали и някои други вещества създава опасност за здравето на потребителите или е лекарствен продукт.“

**§ 24.** В чл. 81 се правят следните изменения:

1. В ал. 1 думата „издава“ се заменя с „приема“.

2. Алинея 2 се отменя.

**§ 25.** В чл. 98, ал. 3, т. 2 думата „документ“ се заменя с „информация“.

**§ 26.** В чл. 120 се създава ал. 5:

„(5) Съответствието на браншовите организации с критериите по ал. 1 се оценява от постоянно действаща работна група, създадена със заповед на министъра на земеделието и храните.“.

**§ 27.** В чл. 128, ал. 1 се правят следните изменения:

1. В т. 6 думите „малки деца“ се заменят с „преходни храни“, а думите „храни, в които са вложени витамини, минерали и някои други вещества“ се заменят с „храни – заместители на целодневния хранителен прием за регулиране на телесното тегло“.

2. В т. 7 думите „чл. 79“ се заменят с „чл. 78“.

**§ 28.** В чл. 130, ал. 1, т. 4 думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“;

**§ 29.** В чл. 131, ал. 1, т. 8 думите „храна, предназначена за употреба при интензивно мускулно натоварване“, се заменят с „храна, в която са вложени витамини, минерали и някои други вещества“.

**§ 30.** В допълнителната разпоредба в § 1 се правят следните изменения и допълнения:

1. В т. 4:

а) в буква „б“ думите „млечни аналози“ се заличават;

б) буква „г“ се изменя така:

„г) риба, водни организми и продукти от тях;“;

в) в буква „ж“ думите „и храни на зърнено-житна основа“ се заличават;

г) буква „з“ се изменя така:

„з) храни на зърнено-житна основа, тестени изделия;“;

д) буква „и“ се изменя така:

„и) зърнено-бобови храни и храни на зърнено-бобова основа;

е) в буква „о“ думата „соли“ се заменя със „сол“;

ж) буква „х“ се изменя така:

„х) храна, предназначена за употреба при интензивно мускулно натоварване;“;

з) буква „щ“ се изменя така:

„щ) храни за кърмачета, преходни храни, преработени храни на зърнена основа и детски храни;“;

и) създава се нова буква „ю“:

„ю) храни за специални медицински цели и храни - заместители на целодневния хранителен прием за регулиране на телесното тегло;“;

к) досегашната буква „ю“ става буква „я“.

2. Създават се т. 22 – 27:

„22. „Храни за кърмачета“ са храни по смисъла на чл. 2, параграф 2, буква „в“ от Регламент (ЕС) № 609/2013;

23. „Преходни храни“ са храни по смисъла на чл. 2, параграф 2, буква „г“ от Регламент (ЕС) № 609/2013.“;

24. „Преработени храни на зърнена основа“ са храни по смисъла на чл. 2, параграф 2, буква „д“ от Регламент (ЕС) № 609/2013;

25. „Детски храни“ са храни по смисъла на чл. 2, параграф 2, буква „е“ от Регламент (ЕС) № 609/2013;

26. „Храни за специални медицински цели“ са храни по смисъла на чл. 2, параграф 2, буква „ж“ от Регламент (ЕС) № 609/2013;

27. „Храни - заместители на целодневния хранителен прием за регулиране на телесното тегло“ са храни по смисъла на чл. 2, параграф 2, буква „з“ от Регламент (ЕС) № 609/2013.

**Преходни и заключителни разпоредби**

**§ 31.** Започналите и неприключили до влизането в сила на този закон административни производства по чл. 76, ал. 2, т. 4 от Закона за храните, за пускане за първи път на пазара на територията на Република България на храна, в която са вложени витамини, минерали и някои други вещества, съгласно Регламент (ЕО) № 1925/2006, се довършват по досегашния ред.

**§ 32.** Започналите и неприключили до влизането в сила на този закон административни производства по чл. 79, ал. 2 от Закона за храните, за пускане за първи път на пазара на територията на Република България на храна, предназначена за употреба при интензивно мускулно натоварване, се прекратяват.

**§ 33.** Компетентният орган по чл. 79, ал. 1 от Закона за храните вписва служебно в регистъра по чл. 24, ал. 1 от същия закон информацията относно пуснатите на пазара храни, в които са вложени витамини, минерали и някои други вещества, вписани в регистъра по чл. 24, ал. 2, т. 2.

**§ 34.** В Закона за управление на агрохранителната верига (обн., ДВ, бр. 51 от 2020 г., изм., бр. 65 от 2020 г., бр. 102 от 2022 г. и бр. 102 от 2023 г.) се правят следните изменения и допълнения:

1. В чл. 6:

а) в т. 1, буква „в“ се изменя така:

„в) храни, предназначени за кърмачета, преходни храни, преработени храни на зърнена основа, детски храни, храни за специални медицински цели и храни - заместители на целодневния хранителен прием за регулиране на телесното тегло.“;

б) точка 10 се изменя така:

„10. „храните, в които са вложени витамини, минерали и някои други вещества“.

2. В чл. 7, ал. 1:

а) създава се нова т. 1:

„1. Министерството на земеделието и храните;“;

б) досегашните т. 1 – 8 стават съответно т. 2 – 9.

3. В чл. 8:

а) в ал. 1 след думите „официален контрол“ се добавя „и други официални дейности“;

б) създава се нова ал. 3:

„(3) Министърът на земеделието и храните делегира изпълнението на дейности по чл. 1, параграф 2, буква „и“ от Регламент (EС) 2017/625, когато в допълнение към условията по ал. 1 са изпълнени и условията по чл. 40 от Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ, L 150/1 от 14 юни 2018 г.), наричан по-нататък „Регламент (ЕС) 2018/848.“;

в) досегашната ал. 3 става ал. 4.

4. В чл. 9:

а) в ал. 1 след думите „официален контрол“ се добавя „и други официални дейности“, а след думите „Регламент (EС) 2017/625“ се добавят думите „и чл. 40 от Регламент (ЕС) 2018/848“;

б) в ал. 2 след думата „дейности“ се добавя „свързани с официалния контрол“;

в) създава се ал. 4:

„(4) Министърът на земеделието и храните делегира изпълнението на дейности по чл. 1, параграф 2, букви „и“ от Регламент (EС) 2017/625 на един или повече органи с делегирани правомощия и оттегля или ограничава делегирането по реда на Закона за прилагане на Общата организация на пазарите на земеделски продукти на Европейския съюз и подзаконовите нормативни актове по прилагането му.“.

5. Създава се чл. 9а:

„Чл. 9а. Министърът на земеделието и храните осъществява официален контрол по реда на този закон и на Закона за прилагане на Общата организация на пазарите на земеделски продукти на Европейския съюз и подзаконовите нормативни актове по прилагането му.“.

6. В чл. 23 в основния текст думата „контролните“ се заменя с „компетентните“.

7. В чл. 24 ал. 1 след думите „съответните ведомства по чл. 7“ се добавя „или оправомощени от тях длъжностни лица“;

8. В чл. 25, ал. 2 думата „контролният“ се заменя с „компетентният“.

9. Създава се чл. 25а:

„Чл. 25а. (1) При установяване на нарушения от изискванията на правилата по чл. 1, параграф 2, буква „и“ от Регламент (EС) 2017/625, министърът на земеделието и храните прилага мерки съгласно Регламент за изпълнение (ЕС) 2021/279 на Комисията от 22 февруари 2021 година за определяне на подробни правила за прилагането на Регламент (ЕС) 2018/848 на Европейския парламент и на Съвета по отношение на контрола и другите мерки за гарантиране на проследимостта и съответствието на биологичното производство и етикетирането на биологичните продукти (ОВ, L 62/6 от 23 февруари 2021 г.), наричан по-нататък „Регламент за изпълнение (ЕС) 2021/279“.

(2) Прилагането на мерките по ал. 1 се извършва по реда на Закона за прилагане на Общата организация на пазарите на земеделски продукти на Европейския съюз и подзаконовите нормативни актове по прилагането му.“.“

10. В чл. 30:

1. Досегашният текст става ал. 1 и се изменя така:

„(1) Официалният контрол по агрохранителната верига на всички оператори се извършва и по сигнали, жалби и публикации.“.

2. Създават се ал. 2 и 3:

„(2) При извършване на проверка по ал. 1, при която впоследствие се окаже, че сигналът, жалбата или публикацията съдържа невярна информация и въвежда в заблуждение контролните органи, подателят на сигнала или жалбата, съответно авторът на публикацията, подлежи на административно-наказателна отговорност.

(3) Заблуждаващ сигнал, жалба или публикация са създадените по всеки възможен начин и форма, предвидени в съответната нормативна уредба, които съдържат невярна информация и въвеждат в заблуждение органите на официалния контрол.“.

11. В чл. 33, ал. 4 думите „чл. 61 - 63 от Регламент (EС) 2017/625“ се заменят с „чл. 62 - 63 от Регламент (EС) 2017/625“.

12. Създава се чл. 33а:

„Чл. 33а. (1) Изпълнителният директор на БАБХ определя със заповед списък на контролните пунктове, съгласно Делегиран регламент (ЕС) 2019/2123 на Комисията от 10 октомври 2019 година за допълнение на Регламент (ЕС) 2017/625 на Европейския парламент и на Съвета по отношение на случаите и условията, при които проверките за идентичност и физическите проверки на някои стоки може да се извършват на контролни пунктове, а проверките на документи може да се извършват на разстояние от граничните контролни пунктове (ОВ, L 321/64 от 12 декември 2019 г.).

(2) Списъкът на контролните пунктове по ал. 1 се публикува на интернет страницата на БАБХ и се актуализира при всяка настъпила промяна.“.

13. Наименованието на Глава трета, Раздел ІI се изменя така: „Специфични изисквания при осъществяване на официален контрол и други официални дейности върху храни, зародишни продукти и странични животински продукти“.

14. Член 39 се отменя.

15. В чл. 43:

а) досегашният текст става ал. 1;

б) създават се ал. 2 и 3:

„(2) Алинея 1 не се прилага в случаите когато връщането на храни от обекти за търговия на едро и дребно в обекти за производство, е с цел отстраняване на пропуски и несъответствия, свързани с етикетирането и опаковането на храната, които не създават риск за нейната безопасност.

(3) Дейностите по ал. 2 се извършват след уведомяване на директора на областната дирекция по безопасност на храните и издаване на предписание от длъжностно лице, осъществяващо официален контрол.

16. В чл. 46, ал. 1 се изменя така:

„(1) Официалните ветеринарни лекари с разпореждане:

1. насочват за унищожаване храни от животински произход, когато:

а) установят, че са негодни за консумация или опасни за здравето на хора и/или животни;

б) установят, че са с неизвестен произход;

в) е получена официална информация, че са опасни за здравето на хора и/или животни;

г) установят, че са произведени, преработени или дистрибутирани в обекти, които не са регистрирани или одобрени по реда на Закона за храните;

д) храните са добити от животни, отглеждани в животновъдни обекти, които не са регистрирани по реда на чл. 137 от Закона за ветеринарномедицинската дейност;

2. предприемат една от мерките посочени в чл. 66, параграф 3 в случаите по чл. 66, параграф 6 от Регламент (EС) 2017/625.“.

17. В чл. 48 ал. 2 се отменя.

18. Член 49 се изменя така:

„Чл. 49. (1) Министерството на земеделието и храните изпраща на Европейската комисия годишен доклад за изпълнение на МНПК.

(2) Докладът по ал. 1 се изпраща след попълването на съответния формуляр по Регламент за изпълнение (ЕС) 2019/723 на Комисията от 2 май 2019 г. за определяне на правила за прилагането на Регламент (ЕС) 2017/625 на Европейския парламент и на Съвета по отношение на стандартния образец на формуляр, който следва да бъде използван в годишните доклади, представяни от държавите членки (ОВ, L 124/1 от 13 май 2019 г.).

(3) Отговорни за изпълнението на МНПК са компетентните органи по този закон и съответните нормативни актове по чл. 10 - 16 в рамките на своята компетентност.

19. В чл. 50, ал. 3, думите „на правото“, се заменят с „установени в регламенти и решения на институции“.

20. Член 53 се изменя така:

„Чл. 53. (1) При осъществяване на официален контрол при въвеждане на животни и стоки, подлежащи на контрол по смисъла чл. 44, чл. 47 и чл. 48 от Регламент (EС) 2017/625, компетентните органи по чл. 7 си взаимодействат с Агенция "Митници" и други органи съгласно изискванията на Раздел V oт Регламент (EС) 2017/625.

(2) Механизмите за сътрудничеството с организациите по ал. 1 се определят със Споразумения при спазване на изискванията, приети с актове за изпълнение, в съответствие с раздел V на глава V от Регламент 2017/625.

(3) Министрите по чл. 2 и ръководителите на съответните ведомства по чл. 7, ал. 1, т. 3 - 8 си взаимодействат при осъществяване на официален контрол и други официални дейности с цел да се гарантира, че официалният контрол по агрохранителната верига се извършва в съответствие с изискванията на Регламент (ЕС) 2017/625, този закон и актовете по прилагането му.“.

21. В чл. 54 след думата служители се добавя „както и на органите с делегирани правомощия по чл. 8“.

22. В чл. 55:

а) в ал. 1 думата „контролните“ се заменя с „компетентните“;

б) в ал. 2 думата „контролен“ се заменя с „компетентен“.

23. В чл. 60:

а) точка 1 се изменя така:

„1. системата за управление на информацията относно официалния контрол (IМSOC) съгласно чл. 3 от Регламент за изпълнение (ЕС) 2019/1715 на Комисията от 30 септември 2019 година за определяне на правила за функционирането на системата за управление на информацията относно официалния контрол и нейните компоненти (Регламент за IМSOC) (ОВ, L 261/37 от 14 октомври 2019 г.);“;

б) създава се т. 3:

„3. информационната система за биологично земеделие (OFIS) съгласно чл. 9, параграф 1 от Регламент за изпълнение (ЕС) 2021/279.“.

24. Член 61 се изменя така:

„Чл. 61. (1) Министерският съвет, по предложение на министъра на земеделието и храните създава национално звено за контакт, включващо компетентните звена за контакт на територията на страната по системите на Европейската комисия.

(2) Министърът на земеделието и храните определя състава на единно звено за контакт в Министерството на земеделието и храните, чрез което се осъществява координацията и комуникацията между компетентните органи на Република България с Европейската комисия и с останалите държави членки.

(3) Министърът на земеделието и храните уведомява Европейската комисия и другите държави членки за одобрения състав на звеното по ал. 2 и за всички промени, настъпили в него.“.

25. Член 64 се изменя така:

„Чл. 64. Когато възникне непосредствена и голяма опасност за хората, животните или растенията:

1. съответният министър по чл. 2, в рамките на своята компетентност, със заповед прилага една или няколко от мерките по чл. 138, параграф 2, букви „г“, „е“, „ж“, „з“, „и“, „й“ и „к“ от Регламент (EС) 2017/625.

2. официалният ветеринарен лекар или официалният фитосанитарен инспектор при въвеждането на животни или стоки от трети държави на територията на ЕС предприемат мерките по чл. 67 от Регламент 2017/625.“.

26. В чл. 67, ал. 1 след думите „контролен орган“ се добавят думите „или на орган с делегирани правомощия по чл. 8“.

27. В чл. 68, ал. 1 след думите „контролен орган“ се добавят думите „или на орган с делегирани правомощия по чл. 8“

28. Създава се чл. 68а:

„Чл. 68а (1) Който наруши изискванията на чл. 15, параграф 3 от Регламент (ЕС) 2017/625, се наказва с глоба от 50 лв., а при повторно нарушение - от 100 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция от 100 лв., а при повторно нарушение – от 200 лв.“.

29. В чл. 69, ал. 1 след думите „контролния орган“ се добавят думите „или органа с делегирани правомощия по чл. 8“.

30. Създава се чл. 71а:

„Чл. 71а. (1) Който подава заблуждаващи сигнали, жалби или публикации по чл. 30, ал. 2 се наказва с глоба от 1 000 до 2 000 лв., а при повторно нарушение от 2 000 до 3 000 лв.

(2) Когато нарушението по ал. 1 е извършена от юридическо лице или едноличен търговец се налага имуществена санкция в размер от 3 000 до 5 000 лв., а при повторно нарушение - от 5 000 до 10 000 лв.

(3) Когато от органите на официалния контрол по чл. 7, ал. 1 са направени разходи, свързани с извършването на проверка по чл. 30, ал. 2, лицата по ал. 1 и 2 възстановяват средствата по направените разходи, съгласно тарифите или ценоразписите по чл. 66, ал. 3.

**§ 35.** В Закона за лекарствените продукти в хуманната медицина (обн., ДВ, бр. 31 от 2007 г.; изм., бр. 19 от 2008 г.; Решение № 5 на Конституционния съд от 2008 г. – бр. 65 от 2008 г.; изм., бр. 71 от 2008 г., бр. 10, 23, 41, 88 и 102 от 2009 г., бр. 59 и 98 от 2010 г., бр. 9, 12, 60 и 61 от 2011 г., бр. 38, 60 и 102 от 2012 г., бр. 15 от 2013 г., бр. 1 и 18 от 2014 г.; Решение № 1 на Конституционния съд от 2015 г. – бр. 12 от 2015 г.; изм., бр. 48 от 2015 г., бр. 43 от 2016 г., бр. 85 и 103 от 2017 г., бр. 84, 91 и 102 от 2018 г., бр. 17 и 64 от 2019 г., бр. 17, 52, 67, 103 и 105 от 2020 г., бр. 62 от 2022 г. и бр. 84 и 88 от 2023 г.) се правят следните изменения и допълнения:

1. В чл. 219, ал. 1 думите „диетични храни за специални медицински цели и храни за кърмачета и преходни храни“ се заменят с „храни за специални медицински цели, храни - заместители на целодневния хранителен прием за регулиране на телесното тегло, храни за кърмачета и преходни храни, преработени храни на зърнена основа и детски храни“.

2. В чл. 225, ал. 3 думите „диетични храни за специални медицински цели и храни за кърмачета и преходни храни“ се заменят с „храни за специални медицински цели, храни - заместители на целодневния хранителен прием за регулиране на телесното тегло, храни за кърмачета и преходни храни, преработени храни на зърнена основа и детски храни“.

3. В чл. 229а:

а) алинея 1 се изменя така:

„(1) Изпълнителната агенция по лекарствата уведомява областната дирекция по безопасност на храните по местонахождението на съответната аптека с издадено разрешение по чл. 229, ал. 2, включващо извършване на търговия на дребно с хранителни добавки, храни за специални медицински цели, храни - заместители на целодневния хранителен прием за регулиране на телесното тегло, храни за кърмачета и преходни храни, преработени храни на зърнена основа и детски храни, съгласно чл. 30, ал. 2 от Закона за храните.“.

б) в ал. 2 думите „диетични храни за специални медицински цели, храни за кърмачета и преходни храни“ се заменят с „храни за специални медицински цели, храни - заместители на целодневния хранителен прием за регулиране на телесното тегло, храни за кърмачета и преходни храни, преработени храни на зърнена основа и детски храни“.

4. Създава се чл. 240б:

„Чл. 240б (1) Регионалната здравна инспекция уведомява областната дирекция по безопасност на храните по местонахождението на съответната дрогерия с издадено удостоверение за регистрация по чл. 240, ал. 1, включващо извършване на търговия на дребно с хранителни добавки, храни за специални медицински цели, храни - заместители на целодневния хранителен прием за регулиране на телесното тегло, храни за кърмачета и преходни храни, преработени храни на зърнена основа и детски храни, съгласно чл. 30, ал. 2 от Закона за храните.

(2) Дрогериите, които извършват търговия на дребно с хранителни добавки, храни за специални медицински цели, храни - заместители на целодневния хранителен прием за регулиране на телесното тегло и храни за кърмачета и преходни храни, преработени храни на зърнена основа и детски храни, подлежат на контрол по реда на Закона за храните.“.

5. В допълнителните разпоредби в § 1:

а) точка 87 се изменя така:

„87. „Храни за кърмачета“ са храни по смисъла на чл. 2, параграф 2, буква „в“ от Регламент (ЕС) № 609/2013 на Европейския парламент и на Съвета от 12 юни 2013 година относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (ОВ, L 181/35 от 29 юни 2013 г.), наричан по-нататък „Регламент (ЕС) № 609/2013“.“;

б) точка 88 се изменя така:

„88. „Преходни храни“ са храни по смисъла на чл. 2, параграф 2, буква „г“ от Регламент (ЕС) № 609/2013.“;

в) създават се т. 93 – 97:

„93. „Преработени храни на зърнена основа“ са храни по смисъла на чл. 2, параграф 2, буква „д“ от Регламент (ЕС) № 609/2013;

94. „Детски храни“ са храни по смисъла на чл. 2, параграф 2, буква „е“ от Регламент (ЕС) № 609/2013;

95. „Храни за специални медицински цели“ са храни по смисъла на чл. 2, параграф 2, буква „ж“ от Регламент (ЕС) № 609/2013;

96. „Храни - заместители на целодневния хранителен прием за регулиране на телесното тегло“ са храни по смисъла на чл. 2, параграф 2, буква „з“ от Регламент (ЕС) № 609/2013;

97. „Хранителни добавки“ са съгласно § 1, т. 21 от допълнителната разпоредба на Закона за храните.“

**§ 36.** В Закона за здравното осигуряване (обн., ДВ, бр. 70 от 1998 г.; изм., бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 1 и 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8, 50, 107 и 114 от 2003 г., бр. 28, 38, 49, 70, 85 и 111 от 2004 г., бр. 39, 45, 76, 99, 102, 103 и 105 от 2005 г., бр. 17, 18, 30, 33, 34, 59, 80, 95 и 105 от 2006 г., бр. 11 от 2007 г.; Решение № 3 на Конституционния съд от 2007 г. – бр. 26 от 2007 г.; изм., бр. 31, 46, 53, 59, 97, 100 и 113 от 2007 г., бр. 37, 71 и 110 от 2008 г., бр. 35, 41, 42, 93, 99 и 101 от 2009 г., бр. 19, 26, 43, 49, 58, 59, 62, 96, 97, 98 и 100 от 2010 г., бр. 9, 60, 99 и 100 от 2011 г., бр. 38, 60, 94, 101 и 102 от 2012 г., бр. 4, 15, 20, 23 и 106 от 2013 г., бр. 1, 18, 35, 53, 54 и 107 от 2014 г., бр. 12, 48, 54, 61, 72, 79, 98 и 102 от 2015 г.; Решение № 3 на Конституционния съд от 2016 г. – бр. 20 от 2016 г.; изм., бр. 98 от 2016 г., бр. 85, 101 и 103 от 2017 г., бр. 7, 17, 30, 40, 77, 92, 102 и 105 от 2018 г., бр. 24, 99 и 101 от 2019 г., бр. 54, 67 и 103 от 2020 г., бр. 21 от 2021 г., бр. 18, 32 и 62 от 2022 г. и бр. 8, 13, 64, 66 и 84 от 2023 г.) се правят следните изменения:

1. В § 1 от допълнителните разпоредби т. 21 се изменя така:

„21. „Храни за специални медицински цели“ са храни по смисъла на чл. 2, параграф 2, буква „ж“ от Регламент (ЕС) № 609/2013 на Европейския парламент и на Съвета от 12 юни 2013 година относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (ОВ, L 181/35 от 29 юни 2013 г.).“.

2. Навсякъде в закона думите „диетични храни за специални медицински цели“ се заменят с „храни за специални медицински цели“.

**§ 37.** Законът влиза в сила от деня на обнародването му в „Държавен вестник“.

Законът е приет от 49-ото Народно събрание на ……………..…... 2024 г. и е подпечатан с официалния печат на Народното събрание.

**ПРЕДСЕДАТЕЛ НА НАРОДНОТО СЪБРАНИЕ:**

**(РОСЕН ЖЕЛЯЗКОВ)**